1.

*Го видовме конкурсот за идејно решение за ентериер на веб страната од архитектонскио факултет во Белград. Ние сме тим од Македонија, архитектонски факултет при универзитет „Св.Кирил и Методиј“. Сакаме да Ве прашаме дали можеме да учествуваме во конкурсот? Бидејќи следниот услов не ни е јасен: “Право учешћа на конкурсу имају студенти свих година и свих студијских програма Архитектонског факултета Универзитета у Београду.“*

С обзиром на тренутне епидемиолошке услове, као и на планирану динамику и ефикасност реализације другог степена (разраде и реализације решења), конкурс је намењен само студентима који похађају Архитектонски факултет Универзитета у Београду.

2.

*Тачка 3.3. Услови за спровођење конкурса; у списку прилога подлоге за конкурсни рад се не налази фајл под називом Распис конкурса са пројектним задатком. Да ли постоји други линк на ком се преузима тескстуално образложен задатак или је то идентичан текст описан на сајту Архитектонског факултета?*

[*http://www.arh.bg.ac.rs/2021/03/23/studentski-konkurs-za-idejno-resenje-enterijera-studentskog-kluba-matematickog-fakulteta-univerziteta-u-beogradu/?pismo=lat*](http://www.arh.bg.ac.rs/2021/03/23/studentski-konkurs-za-idejno-resenje-enterijera-studentskog-kluba-matematickog-fakulteta-univerziteta-u-beogradu/?pismo=lat)

Комплетан садржај текстуалног расписа конкурса са пројектним задатком налази се на веб-сајту, на линку приложеном у питању и нигде није објављен као засебан документ.

3.

*Тачка 3.4. Садржај конкурсног рада; Достављање конкурсног материјала; Да ли шифру рада бирамо сами, по личном нахођењу од пет цифара?*

Петоцифрену шифру којом се означава конкурсни рад смишља сваки ауторски тим, односно самостални аутор, према сопственом избору.

4.

*3.4. Садржај конкурсног рада; Достављање конкурсног материјала;ПОДАЦИ О АУТОРИМА; Где је могуће преузети изјаву конкурената о томе да сви чланови ауторског тима прихватају услове конкурса?*

Изјава чланова тима о прихватању услова конкурса није објављена као појединачан документ већ је сваки од тимова самостално саставља, потписује и прилаже њену скенирану копију. Изјава може гласити: Сви чланови ауторског тима сагласни су и прихватају услове конкурса, и довољно је додати имена чланова тима и потписе.

5.

*На који начин могу да добијем шифру за учешће у конкурсном задатку?*

Петоцифрену шифру којом се означава конкурсни рад смишља сваки ауторски тим, односно самостални аутор, према сопственом избору.